पाएं अपने शहर की ताज़ा ख़बरें और फ्री ई-पेपरडाउनलोड करें
धौलपुर शहर में पुलिस ने सोमवार को कोरोना गाइडलाइन का पालन कराने के लिए फ्लैग मार्च निकाला। यह फ्लैग मार्च के बजाय रैली ज्यादा दिख रही थी। संकरे रास्ते में एक साथ बड़ी संख्या में पुलिसकर्मी। वो भी एक बाइक पर दो-दो। और संदेश दिया जा रहा है कि सभी सोशल डिस्टेंसिंग रखें। बेवजह घर से बाहर नहीं निकलें। मास्क लगाकर रखें।
अब इस रैली जैसे फ्लैग मार्च के निकलने के बाद लोग पूछ रहे हैं कि पुलिसकर्मी भी तो इंसान हैं। उनके भी तो काेरोना हो सकता है। फिर अलग-अलग परिवार के पुलिसकर्मी एक ही बाइक पर क्यों बैठाने चाहिए। यदि एक भी पुलिसकर्मी पीड़ित हो गया तो अन्य में भी फैल सकता है। ऐसे में पुलिसकर्मियों के लिए भी पुलिस प्रशासन इस तरह के फ्लैग मार्च निकालने की बाध्यता के बदले चौपहिया वाहनों के जरिए माइक से सूचनाएं ही प्रसारित करा दे तो वह भी काफी हो सकता है।
पुलिस ने लोगों को दिया संदेश
इस फ्लैग मार्च के दौरान घरों से बाहर निकल रहे लोगों और घरों में रहे लोगों को संदेश दिया कि जितना हो सके घरों में रहें। अति आवश्यक होने पर ही बाहर निकलें। कोरोना लगातार बढ़ रहा है इसलिए सतर्कता बरतें। सोशल डिस्टेंसिंग का पालन करते रहें। पुलिस ने यह भी बताया कि यदि बेवजह बाहर घूमते मिले तो संस्थागत क्वारंटाइन कर दिया जाएगा। फिर कोरोना रिपोर्ट निगेटिव आएगी तब ही छोड़ा जाएगा। इसलिए घरों में ही रहें। ज्यादा उचित रहेगा।
कंटेंट एवं फोटो : ज्याेति लवानिया
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva kas_Deva zho_Hant eng_Latn